CELEX: 62021CN0291
Language: bg
Date: 2021-05-07 00:00:00
Title: Дело C-291/21: Преюдициално запитване от Tribunal de première instance de Liège (Белгия), постъпило на 7 май 2021 г. — Starkinvest SRL

12.7.2021   
            
            
               BG
            
            
               Официален вестник на Европейския съюз
            
            
               C 278/35
            
         
      Преюдициално запитване от Tribunal de première instance de Liège (Белгия), постъпило на 7 май 2021 г. — Starkinvest SRL
      (Дело C-291/21)
      (2021/C 278/49)
      Език на производството: френски
      
         Запитваща юрисдикция
      
      Tribunal de première instance de Liège
      
         Страни в главното производство
      
      
         Ищец: Starkinvest SRL
      
         Преюдициални въпроси
      
      
                  1)
               
               
                  Дали съдебното решение, с което страната се осъжда да заплати периодична имуществена санкция в случай на неизпълнение на разпореждане за преустановяване на действия, представлява решение, чрез което от длъжника се изисква да изплати сумата по иска на кредитора, по смисъла на член 7, параграф 2 от Регламент № 655/2014 на Европейския парламент и на Съвета от 15 май 2014 година за създаване на процедура за европейска заповед за запор върху банкови сметки (1)?
               
            
                  2)
               
               
                  Дали съдебно решение, с което страната е осъдена да заплати периодична имуществена санкция, дори да подлежи на изпълнение в страната на произход, попада в обхвата на понятието „съдебно решение“ по смисъла на член 4 от Регламент № 655/2014 на Европейския парламент и на Съвета от 15 май 2014 година за създаване на процедура за европейска заповед за запор върху банкови сметки, когато размерът на закрепената в него санкция не е бил определен, както изисква член 55 от Регламент (ЕС) № 1215/12 на Европейския парламент и на Съвета от 12 декември 2012 година относно компетентността, признаването и изпълнението на съдебни решения по граждански и търговски дела (2)?
               
            
         (1)  Регламент (ЕС) № 655/2014 на Европейския парламент и на Съвета от 15 май 2014 година за създаване на процедура за европейска заповед за запор на банкови сметки с цел улесняване на трансграничното събиране на вземания по граждански и търговски дела (ОВ L 189, 2014 г., стр. 59).
      
         (2)  ОВ L 351, 2012 г., стр. 1.